
[bookmark: TextBodyBegin]Europski parlament,
–	uzimajući u obzir završnu godišnju računovodstvenu dokumentaciju Europske agencije za pomorsku sigurnost za financijsku godinu 2022.,
–	uzimajući u obzir godišnje izvješće Revizorskog suda o agencijama EU-a za financijsku godinu 2022., kojemu su priloženi odgovori agencija[footnoteRef:1], [1:  	SL C, C/2023/594, 27.10.2023.] 

–	uzimajući u obzir izjavu o jamstvu[footnoteRef:2] u pogledu pouzdanosti računovodstvene dokumentacije te zakonitosti i pravilnosti temeljnih transakcija koju je u skladu s člankom 287. Ugovora o funkcioniranju Europske unije Revizorski sud podnio za financijsku godinu 2022., [2:  	SL C, C/2023/112, 12.10.2023.] 

–	uzimajući u obzir preporuku Vijeća od 22. veljače 2024. o razrješnici koju Agencija treba dobiti za izvršenje proračuna za financijsku godinu 2022. (06180/2024 – C9‑0096/2024),
–	uzimajući u obzir članak 319. Ugovora o funkcioniranju Europske unije,
–	uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012[footnoteRef:3], a posebno njezin članak 70., [3:  	SL L 193, 30.7.2018., str. 1.] 

–	uzimajući u obzir Uredbu (EZ) br. 1406/2002 Europskog parlamenta i Vijeća od 27. lipnja 2002. o osnivanju Europske agencije za pomorsku sigurnost[footnoteRef:4], a posebno njezin članak 19., [4:  	SL L 208, 5.8.2002., str. 1.] 

–	uzimajući u obzir Delegiranu uredbu Komisije (EU) 2019/715 od 18. prosinca 2018. o okvirnoj financijskoj uredbi za tijela osnovana na temelju Ugovora o funkcioniranju Europske unije i Ugovora o Euratomu na koja se upućuje u članku 70. Uredbe (EU, Euratom) 2018/1046 Europskog parlamenta i Vijeća[footnoteRef:5], a posebno njezin članak 105., [5:  	SL L 122, 10.5.2019., str. 1.] 

–	uzimajući u obzir članak 100. Poslovnika i Prilog V. Poslovniku,
–	uzimajući u obzir mišljenje Odbora za promet i turizam,
–	uzimajući u obzir izvješće Odbora za proračunski nadzor (A9‑0107/2024),
1.	daje razrješnicu izvršnoj direktorici Europske agencije za pomorsku sigurnost za izvršenje proračuna Agencije za financijsku godinu 2022.;
2.	iznosi svoje primjedbe u Rezoluciji u nastavku;
3.	nalaže svojoj predsjednici da ovu Odluku i Rezoluciju, koja je njezin sastavni dio, proslijedi izvršnoj direktorici Europske agencije za pomorsku sigurnost, Vijeću, Komisiji i Revizorskom sudu te da ih da na objavu u Službenom listu Europske unije (serija L).

[bookmark: _Toc161838992]2. Odluka Europskog parlamenta od 11. travnja 2024. o zaključenju poslovnih knjiga Europske agencije za pomorsku sigurnost za financijsku godinu 2022. (2023/2158(DEC))
Europski parlament,
–	uzimajući u obzir završnu godišnju računovodstvenu dokumentaciju Europske agencije za pomorsku sigurnost za financijsku godinu 2022.,
–	uzimajući u obzir godišnje izvješće Revizorskog suda o agencijama EU-a za financijsku godinu 2022., kojemu su priloženi odgovori agencija[footnoteRef:6], [6:  	SL C, C/2023594, 27.10.2023.] 

–	uzimajući u obzir izjavu o jamstvu[footnoteRef:7] u pogledu pouzdanosti računovodstvene dokumentacije te zakonitosti i pravilnosti temeljnih transakcija koju je u skladu s člankom 287. Ugovora o funkcioniranju Europske unije Revizorski sud podnio za financijsku godinu 2022., [7:  	SL C, C/2023/112, 12.10.2023.] 

–	uzimajući u obzir preporuku Vijeća od 22. veljače 2024. o razrješnici koju Agencija treba dobiti za izvršenje proračuna za financijsku godinu 2022. (06180/2024 – C9‑0096/2024),
–	uzimajući u obzir članak 319. Ugovora o funkcioniranju Europske unije,
–	uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012[footnoteRef:8], a posebno njezin članak 70., [8:  	SL L 193, 30.7.2018., str. 1.] 

–	uzimajući u obzir Uredbu (EZ) br. 1406/2002 Europskog parlamenta i Vijeća od 27. lipnja 2002. o osnivanju Europske agencije za pomorsku sigurnost[footnoteRef:9], a posebno njezin članak 19., [9:  	SL L 208, 5.8.2002., str. 1.] 

–	uzimajući u obzir Delegiranu uredbu Komisije (EU) 2019/715 od 18. prosinca 2018. o okvirnoj financijskoj uredbi za tijela osnovana na temelju Ugovora o funkcioniranju Europske unije i Ugovora o Euratomu na koja se upućuje u članku 70. Uredbe (EU, Euratom) 2018/1046 Europskog parlamenta i Vijeća[footnoteRef:10], a posebno njezin članak 105., [10:  	SL L 122, 10.5.2019., str. 1.] 

–	uzimajući u obzir članak 100. Poslovnika i Prilog V. Poslovniku,
–	uzimajući u obzir mišljenje Odbora za promet i turizam,
–	uzimajući u obzir izvješće Odbora za proračunski nadzor (A9‑0107/2024),
1.	odobrava zaključenje poslovnih knjiga Europske agencije za pomorsku sigurnost za financijsku godinu 2022.;
2.	nalaže svojoj predsjednici da ovu Odluku proslijedi izvršnoj direktorici Europske agencije za pomorsku sigurnost, Vijeću, Komisiji i Revizorskom sudu te da je da na objavu u Službenom listu Europske unije (serija L).


[bookmark: _Toc161838993]3. Rezolucija Europskog parlamenta od 11. travnja 2024. s primjedbama koje su sastavni dio Odluke o razrješnici za izvršenje proračuna Europske agencije za pomorsku sigurnost za financijsku godinu 2022. (2023/2158(DEC))
Europski parlament,
–	uzimajući u obzir svoju Odluku o razrješnici za izvršenje proračuna Europske agencije za pomorsku sigurnost za financijsku godinu 2022.,
–	uzimajući u obzir članak 100. Poslovnika i Prilog V. Poslovniku,
–	uzimajući u obzir mišljenje Odbora za promet i turizam,
–	uzimajući u obzir izvješće Odbora za proračunski nadzor (A9‑0107/2024),
A.	budući da je prema izvještaju o prihodima i rashodima[footnoteRef:11] Europske agencije za pomorsku sigurnost („Agencija”) za financijsku godinu 2022. njezin konačni proračun iznosio 115 807 269,88 EUR, što je povećanje od 9,48 % u odnosu na 2021. godinu; budući da se proračun Agencije financira iz proračuna Unije i prihoda od poslovanja; [11:  	SL C 73, 28.2.2023., str. 91.] 

B.	budući da je Revizorski sud u svojem izvješću o godišnjoj računovodstvenoj dokumentaciji Agencije za financijsku godinu 2022. („izvješće Revizorskog suda”) izjavio da je dobio razumno jamstvo da je godišnja računovodstvena dokumentacija Agencije pouzdana te da su temeljne transakcije zakonite i pravilne;
C.	budući da u pogledu sektora javne nabave Agencije za 2022. nisu prijavljeni problemi zbog kojih bi bile potrebne korektivne mjere te da nema ni tekućih ni nedovršenih korektivnih mjera iz revizija i procjena iz prethodnih godina;
D.	budući da u pogledu sustava unutarnje kontrole Agencije za 2022. nisu prijavljeni problemi zbog kojih bi bile potrebne korektivne mjere te da nema ni tekućih ni nedovršenih korektivnih mjera iz revizija i procjena iz prethodnih godina;
Upravljanje proračunom i financijama
1.	izražava zadovoljstvo zbog činjenice da je praćenje proračuna tijekom financijske godine 2022. rezultiralo stopom izvršenja proračuna od 99,80 % za odobrena sredstva za preuzimanje obveza, što je blago povećanje od 0,14 % u odnosu na 2021., te da je stopa izvršenja odobrenih sredstava za plaćanje iznosila 98,42 %, što je također povećanje, i to od 1,10 %;
Uspješnost
2.	pozdravlja činjenicu da se Agencija koristi ključnim pokazateljima uspješnosti za mjerenje provedbe svojeg godišnjeg programa rada u ključnim područjima kojima doprinosi (održivost, nadzor, sigurnost i zaštita, pojednostavnjenje, digitalizacija, tehnička pomoć, izgradnja kapaciteta i strateška potpora) i svojih horizontalnih aktivnosti; pohvaljuje činjenicu da su ciljevi uglavnom postignuti, pri čemu nekolicina ciljeva zbog opravdanih razloga još uvijek nije ispunjena; nadalje napominje da je Agencija ostvarila svoje ciljeve za 2022. u skladu s godišnjim programom rada i višegodišnjim strateškim okvirom;
3.	prima na znanje činjenicu da je Agencija aktivno sudjelovala u nekoliko inicijativa povezanih s europskim zelenim planom i pružila potporu i podatke Komisiji i državama članicama, s posebnim naglaskom na različite prijedloge u okviru paketa „Spremni za 55 %”, kao što su prijedlog „FuelEU Maritime” i prijedlog čiji je cilj proširenje sustava trgovanja emisijama na pomorski promet;
4.	pozdravlja činjenicu da je Agencija postala važan akter u pogledu praćenja i izvješćivanja o plovilima od interesa nakon nezakonite i ničim izazvane ruske invazije na Ukrajinu u veljači 2022.; u tom pogledu napominje da je služba za pomoć izvijestila države članice i Komisiju o plovilima na moru koja plove pod ruskom zastavom, određene države članice i Komisiju o pristajanju brodova u luke EU-a te o pristajanjima brodova povezanima sa sankcijama (npr. uvoz ugljena);
5.	napominje da su službe Agencije za promatranje Zemlje nastavile razvijati i osiguravati kapacitete za nadzor, s naglaskom na službi CleanSeaNet, pomorskom nadzoru programa Copernicus za Frontex i potpori pomorskim kriznim situacijama na moru u kontekstu plana Agencije za nepredvidive situacije;
6.	pozdravlja činjenicu da je Agencija pružila tehničku potporu Komisiji i Nadzornom tijelu EFTA-e sudjelovanjem u inspekcijama koje su organizirali radi procjene i provjere provedbe i primjene zakonodavstva EU-a o pomorskoj sigurnosti u državama članicama;
7.	primjećuje da je Agencija 2022. Agenciji Europske unije za suradnju tijela za izvršavanje zakonodavstva (EUROPOL) omogućila pristup pomorskim i nadzornim informacijskim uslugama kako bi im se pružila potpora u područjima kaznenog progona i organiziranog kriminala na moru;
8.	napominje da je Agencija 2022. zadržala svoju ulogu centra izvrsnosti za izgradnju kapaciteta, provedbu projekta IPA II i zaključenje projekata za tehničku pomoć u Sredozemnom moru (SAFEMED IV) te Crnom i Kaspijskom moru (BCSEA);
9.	pozdravlja činjenicu da Agencija podupire Komisiju u IMO-u, posebno na forumima kao što su Odbor za zaštitu morskog okoliša, Pododbor za sprečavanje onečišćenja i reagiranje na onečišćenje i Pododbor za prijevoz tereta i kontejnera; tom se potporom pokrivaju ključna područja sprečavanja onečišćenja i održivosti, uključujući strategiju IMO-a za smanjenje emisija stakleničkih plinova, intenzitet ugljika u pomorskom prometu, sigurnost, evaluaciju, uvođenje i upotrebu održivih alternativnih goriva i tehnologija, morski otpad i podvodnu buku; ističe da će predstojeći rad IMO-a na razvoju odgovarajućih zahtjeva i standarda za upotrebu novih goriva i tehnologija biti od ključne važnosti za njihovu primjenu na globalnoj razini i razini EU-a;
Učinkovitost i rezultati
10.	napominje da Agencija u okviru novog mandata za europsku suradnju u pogledu funkcija obalne straže s Europskom agencijom za kontrolu ribarstva (EFCA) i Frontexom razmjenjuje informacije, stručno znanje, postupke, materijale i alate za osposobljavanje; nadalje napominje da Agencija nastavlja blisko surađivati s Europskim centrom za praćenje droga i ovisnosti o drogama (EMCCDA) kako bi povećala svoju učinkovitost i uštedjela troškove zbog geografske blizine obiju agencija; pozdravlja činjenicu da je Agencija pružala potporu EMCCDA-i razmjenom znanja u pogledu registracije u sustavu EMAS te da je s EFCA-om nastavila osiguravati mehanizam uzajamne podrške za računovodstvenu funkciju u objema agencijama; ističe horizontalne koristi suradnje i prilagodbe najboljih praksi te naglašava da zajedničke inicijative objedinjuju različite perspektive, smanjuju dupliciranje napora, poboljšavaju učenje i jačaju odnose među sudionicima;
11.	napominje da je Agencija radila na poboljšanju svoje učinkovitosti i djelotvornosti automatizacijom postupaka s ciljem da se znatno smanji administrativno radnog opterećenje određenih članova osoblja te im se omogućujući da se usredotoče na zadaće u povezanim područjima s većom dodanom vrijednošću; primjećuje da je Agencija osim toga pokrenula pilot-projekte za kvalificirani e-potpis i integraciju korporativnih alata s ARES-om; poziva Agenciju da identificira više internih postupaka koji bi se mogli pojednostavniti primjenom automatizacije;
Kadrovska politika
12.	prima na znanje da je 31. prosinca 2022. plan radnih mjesta bio stabilan i ostvaren u iznosu od 99,06 %, pri čemu je bilo zaposleno 210 dužnosnika ili privremenih djelatnika od ukupno 212 odobrenih radnih mjesta u okviru proračuna Unije (isto kao 2021.); nadalje konstatira da je 2022. za Agenciju također radio 28 ugovorni djelatnik i 16 upućenih nacionalnih stručnjaka;
13.	prima na znanje nedostatak rodne ravnoteže među članovima višeg i srednjeg rukovodstva Agencije, u kojemu je od ukupno 16 osoba 5 žena (31 %); prima na znanje nedostatak rodne ravnoteže među članovima Upravnog odbora Agencije, u kojemu je od ukupno 57 osoba 10 žena (18 %); prima na znanje nedostatak rodne ravnoteže među ukupnim osobljem Agencije, u kojemu je od 264 osobe 99 žena (38 %); podsjeća na važnost osiguravanja rodne ravnoteže i poziva Agenciju da taj aspekt uzme u obzir kad je riječ o budućem zapošljavanju novog osoblja i imenovanjima na položaje višeg i srednjeg rukovodstva; u tom pogledu pozdravlja činjenicu da je Agencija pokrenula akcijski plan za rodnu ravnopravnost za razdoblje 2022.–2025., s naglaskom na dugoročnom poboljšanju rodne ravnoteže i ravnopravnosti na temelju kvalitete; traži od Komisije i država članica da pri imenovanju svojih članova u Upravni odbor Agencije vode računa o važnosti ostvarivanja rodne ravnoteže; potiče Agenciju da usvoji i Povelju o raznolikosti i uključivanja te da i dalje sudjeluje u inicijativama kojima se promiču raznolikost i uključenost na radnome mjestu na svim hijerarhijskim razinama;
14.	ističe trenutačni izazov zapošljavanja upućenih nacionalnih stručnjaka s obzirom na poteškoće u privlačenju stručnjaka iz država članica; ističe da je Agencija imala neke neuspješne pozive; predlaže da se internom ugovornom osoblju omogući da prijeđu u sljedeću funkcijsku skupinu nakon sudjelovanja u općem postupku odabira; kada je riječ o povećanju učinkovitosti, napominje da Agencija teži i radi na poboljšanju svojih postupaka kako bi povećala svoju učinkovitost i djelotvornost te postigla optimalno korištenje ljudskih i financijskih resursa;
15.	pozdravlja činjenicu da je u kontekstu sprečavanja uznemiravanja na radnom mjestu imenovano šest novih povjerljivih savjetnika nakon uspješnog završetka obveznog osposobljavanja te su sada aktivni u toj ulozi u Agenciji;
16.	prima na znanje da je Agencija pokrenula strateški projekt u području ljudskih resursa uz savjetovanje s osobljem, rukovodstvom i Odborom osoblja, projekt s ciljem osmišljavanja uvodnog programa na internetu za nove zaposlenike, kao i pripremni rad povezan s odlukom o radnom vremenu i hibridnom načinu rada, za koje se očekivalo da će biti usvojeni 2023.; poziva Agenciju da o napretku ostvarenom u vezi s tim pitanjima obavještava tijelo nadležno za davanje razrješnice;
Postupanje u slučaju sukoba interesa i njihovo sprečavanje te transparentnost
17.	potvrđuje da se od članova i zamjenika članova Upravnog odbora Agencije traži da potpišu Izjavu o obvezama i povjerljivosti pri imenovanju te da svake godine prijave svaki (potencijalni) sukob interesa za koji bi se moglo smatrati da dovodi u pitanje postupanje s bilo kojom točkom dnevnog reda na početku svakog sastanka Upravnog odbora; napominje da cjelokupno osoblje (uključujući više rukovodstvo uključeno u posebne postupke) mora prijaviti (potencijalne) sukobe interesa u različitim postupcima kao što su javna nabava i zapošljavanje; prima na znanje da je tijekom 2022. član odbora za odabir u postupku zapošljavanja prijavio jedan slučaj sukoba interesa, a nakon analize prijavljenog sukoba odgovarajući je član zamijenjen;
18.	napominje da je Agencija usvojila „politiku sukoba interesa upravnog odbora EMSA-e” kojom se utvrđuju načela nepristranosti i neovisnosti članova upravnog odbora i njihovih zamjenika te definiraju mjere za osiguravanje njezine praktične primjene kako bi se spriječili i ublažili rizici od toga da bi prošli, sadašnji ili budući interesi mogli neprimjereno utjecati na nepristranost i neovisnost članova odbora tijekom obavljanja njihovih dužnosti;
19.	prima na znanje činjenicu da su životopisi članova upravnog odbora i rukovodećeg osoblja objavljeni na internetskim stranicama Agencije;
Ostale primjedbe
20.	pohvaljuje činjenicu da je 2022. u skladu s okvirom Agencije za upravljanje rizicima registar rizika u potpunosti ažuriran i dorađen te da je tijekom tog postupka posebna pozornost posvećena utvrđivanju potencijalnih rizika povezanih s prijevarama i ukupnih mogućnosti; nadalje, pozdravlja činjenicu da je nakon ruske invazije na Ukrajinu u ažuriranim registrima rizika utvrđen i uvršten niz novih rizika i prilika povezanih s tom velikom krizom;
21.	pohvaljuje činjenicu da je Agencija razvila niz ad hoc proizvoda za pomoć državama članicama i Komisiji u provedbi sankcija EU-a povezanih s ruskom invazijom na Ukrajinu, kao što je izvješćivanje o pristajanjima brodova za određeni teret i zastave; nadalje pozdravlja činjenicu da je Agencija uspostavila mjesečno izvješće o utjecaju razvoja događaja u Ukrajini na pomorski promet i trgovinu, koje stavlja na raspolaganje relevantnim dionicima;
22.	pozdravlja činjenicu da je Agencija 2022. provela različite aktivnosti ekologizacije, među ostalim, opsežnu komunikacijsku kampanju za ekologizaciju, stvaranje stacionarne prostorije za višekratnu uporabu, sudjelovanje u Europskom tjednu mobilnosti i snižavanje osnovne temperature u prostorima tijekom zimske sezone;
23.	podsjeća da je Agencija 2019. Pokrenula projekt „ekologizacije EMSA-e” u cilju uvođenja upravljanja okolišem te da je posljednji korak s vanjskom revizijom u svrhu provjere sustava obavljen u siječnju 2022.; napominje da je Agencija nakon toga dobila oznaku EMAS i objavila svoju izjavu o okolišu;
24.	napominje da je Agencija pojačala suradnju s Agencijom Europske unije za kibersigurnost sudjelovanjem u pilot-projektu za buduću provedbu predstojeće Uredbe o kibersigurnosti; nadalje napominje da je Agencija ojačala suradnju s timom CERT EU obnovom posebnog sporazuma o razini usluga koji sada uključuje više mjera, kao što je veći broj procjena sigurnosti, te omogućavanjem pristupa praćenju događaja povezanih sa sigurnošću u okviru IT infrastrukture EMSA-e u stvarnom vremenu; nadalje napominje da Agencija provodi redovite sigurnosne procjene s timom CERT EU i pružateljem međuinstitucijskih sigurnosnih usluga Vijeća;
25.	napominje da je Agencija provela različite mjere kako bi povećala svoju vidljivost u javnosti i prisutnost na internetu, kao što su organiziranje konferencija, dijeljenje videozapisa u kojima se objašnjavaju glavne aktivnosti i nadležnosti Agencije, prijenos uživo i pokretanje koncepta „Dana otvorenih vrata EMSA-e”;
26.	pozdravlja predanost Agencije poboljšanju svoje višejezične komunikacije kako bi se osigurala veća dostupnost za sve europske građane; konstatira da su petogodišnja strategija Agencije, izvješće o europskom pomorskom okolišu i izvješće o europskoj pomorskoj sigurnosti sada dostupni na sva 24 jezika EU-a;
27.	ističe važnost aktivnosti Agencije u području pomorske sigurnosti te zahtijeva nastavak pružanja tehničke pomoći Agencije pri inspekcijskim pregledima Komisije u okviru Uredbe (EZ) br. 725/2004 Europskog parlamenta i Vijeća o jačanju sigurnosne zaštite brodova i luka; naglašava da se broj kibernetičkih incidenata u pomorskom sektoru posljednjih godina znatno povećao;
28.	poziva na promicanje digitalizacije pomorskog sektora olakšavanjem elektroničkog prijenosa podataka, čime se radi na pojednostavnjenju, i stavljanje na raspolaganje integriranih sustava i usluga za pomorski nadzor i informiranost o pomorstvu Komisiji i državama članicama;
29.	naglašava da je rast flote EU-a (u pogledu brodova i tonaže) sporiji u usporedbi s rastom globalne flote; u posljednjih pet godina flota EU-a zabilježila je rast od 3,4 %, dok je globalna flota zabilježila veću stopu rasta i to od 7 %;
°
°	°
30.	u vezi s drugim primjedbama priloženima Odluci o razrješnici i horizontalne naravi upućuje na svoju Rezoluciju od 11. travnja 2024.[footnoteRef:12] o uspješnosti, financijskom upravljanju i nadzoru agencija. [12:  	Usvojeni tekstovi, P9_TA(2024)0280.] 

